Armenio classic
Le armenio classic (o armenie antique o armenie liturgic; armenio: գրաբար, significante "literari" e pronunciate grabar in armenie oriental o krapar in armenie occidental) es le plus ancian forma attestate del lingua armenie. Illo prime era scripte al principio del seculo 5, e omne litteratura armenie ante e seculo 18  es in Armenio classic o su successor armenio medie. Multe textos scribite in greco ancian, persa, hebreo, syriaco e latino solmente supervive in lor translationes in armenio.

Armenio classic continua como le lingua liturgic del Ecclesia Armenie Apostolic e le Ecclesia Armenie Catholic e es sovente studiate per eruditos dedicate al studios textual biblic. Armenio classic es alsi importante pro le reconstruction del lingua proto-indoeuropee.

Phonologia

Vocales
Il ha septe monophthongos: 
  (ա),  (ի),  o schwa (ը),  o e aperte (ե),  o e clause (է),  (ո), e  (ու) (transcripte como a, i, ə, e, ē, o, e u respectivemente). Le vocal transliterate u es scripte usante le litteras armenie pro ow (ու) ma il non es vermente un diphthongo.

Il ha alsi traditionalmente sex diphthongos:
 ay (այ), aw (աւ, later օ), ea (եա), ew (եւ), iw (իւ), oy (ոյ).

Consonantes
In le sequente tabula es le systema consonantal de armenio classic.

Le littera f (o ֆ) era introducite in le Medievo pro representar le sono estranie  , le fricativa labiodental aphone; illo non era originalmente un littera in le alphabeto.

Referentias 

Linguas
Linguas indoeuropee
Linguas de Armenia